Georg Nummelin

Georg Thure Nummelin (28. huhtikuuta 1873 – 7. joulukuuta 1935) oli suomalainen majuri ja arkkitehti.Timo Keinänen: Suomalaiset arkkitehdit keisarillisessa Pietarissa, Rakennustaiteen Seura jäsentiedote 3/2010, sivut 16-19Dödsfall, Hufvudstadsbladet, 08.12.1935, nro 331, s. 15, Kansalliskirjaston digitaaliset aineistotGeorg Nummelinin kuolinilmoitus, Hufvudstadsbladet, 08.12.1935, nro 331, s. 2, Kansalliskirjaston digitaaliset aineistot Nummelin kävi Haminan kadettikoulun ja palveli sitten suomalaisissa ja venäläisissä joukko-osastoissa. Nummelin ylennettiin luutnantiksi 1899 mutta Suomen asevelvollisen sotaväen lakkauttamisen jälkeen hän opiskeli arkkitehdiksi ja valmistui Polyteknillisestä opistosta 1903. Nummelin johti suomalaisen Granit Oy:n edustajana Aleksanteri III:n patsaan jalustatöitä Moskovassa 1904–1909. Hän siirtyi sen jälkeen Pietariin, jossa hän johti Granit Oy:n Pietarin konttoria. Granit Oy oli merkittävä hautakivien toimittaja ja yhtiön Pietarin konttori sijaitsi lähellä Aleksanteri Nevskin luostaria ja hautausmaata. Nummelin suunnitteli myös itse hautamuistomerkkejä, toimi rakennusalan suomalaisyritysten konsulttina Pietarissa ja piti omaa arkkitehtitoimistoaan siellä. Vuonna 1913 Nummelin oli julkisivumateriaaleja pietarilaisiin rakennuksiin toimittaneen Vuolukivi Oy:n arkkitehtinä ja toimiessaan Parviaisten tehtaiden yliarkkitehtinä Pietarina Nummelin organisoi ja johti uuden teollisuusyhdyskunnan perustamista Ukrainan Jusovkaan. Jusovkaan perustettiin vetureita ja junanvaunuja valmistanut tehdaslaitos sekä rakennettiin asunnot 7 000 työntekijälle. Jusovkan projektia varten Nummelin värväsi arkkitehtejä Suomesta ja Jusovkan suunnittelutöissä olivat vuosina 1914–1917 muun muassa arkkitehdit John Settergren, Ole Gripenberg, Martti Välikangas ja Atte Willberg sekä rakennusteknikko Lassi Mykkänen. Venäjän vallankumouksen jälkeen Jusovkan projekti keskeytyi ja arkkitehdit palasivat Suomeen. Myös Nummelin palasi Suomeen 1918 ja meni sotaministeriön palvelukseen ja oli majurina Suomen armeijassa. Vuonna 1921 Nummelin erosi armeijan palveluksesta ja hän palasi Neuvosto-Venäjälle järjestellen tällöin Suomen valtion Pietarissa omistamia kiinteistöjä. Vuonna 1924 hän palasi Suomeen ja toimi sitten yksityisarkkitehtinä suunnitellen useita rakennuksia Helsinkiin. Georg Nummelin kuoli 62-vuotiaana vuonna 1935. Hänet on haudattu Hietaniemen vanhalle hautausmaalle.Georg Thure Nummelinin hauta Hietaniemen vanhalla hautausmaalla, Suomen Sukututkimusseura. Hautakirjoituksia ja hautakuvia == Rakennuksia == * Liike- ja asuinkerrostalo, Hietalahdenranta 11 - Hietalahdenkatu 2, Helsinki 1926 Hietalahdenranta 11 - Hietalahdenkatu 2, Helsingin kaupunginmuseo (Finna) * Marjatan talo, Vilhonvuorenkuja 20 - Vilhonvuorenkatu 7-9, Sörnäinen, Helsinki 1927 Vilhonvuorenkuja 20 - Vilhonvuorenkatu 7-9, Helsingin kaupunginmuseo (Finna)Vilhonvuorenkatu 7, 9. Vilhonvuorenkuja 20; Helsinki, Helsingin kaupunginmuseo (Finna) * Asuinkerrostalo Villa Luna, Laivasillankatu 10 - Muukalaiskatu 2, Helsinki, korotus kerroksella 1927 Villa Luna, Laivasillankatu 10 - Muukalaiskatu 2, Helsinki, Helsingin kaupunginmuseo (Finna) * Asunto Oy Hämeenhaka Hämeentie 10 - Kolmas linja 1, Helsinki 1928 Asunto Oy Hämeenhaka; Hämeentie 10. Kolmas linja 1; Helsinki, Helsingin kaupunginmuseo (Finna) * Asuinkerrostalo Abrahaminkatu 13 - Eerikinkatu 40, Helsinki 1928 Abrahaminkatu 13 - Eerikinkatu 40.; Helsinki, Helsingin kaupunginmuseo (Finna) * Asuinkerrostalo Ullanlinnankatu 1 - Kasarmikatu 26, Helsinki, ajanmukaistus ja rakennusten korotus 1928 Ullanlinnankatu 1 - Kasarmikatu 26, Helsingin kaupunginmuseo (Finna) * Suomen Apteekkariyhdistyksen ja Helsingfors Gymnastikklubbin rakennus, Ratakatu 1b, Helsinki 1928 Ratakatu 1b, Helsingin kaupunginmuseo (Finna) * Asuinkerrostalo Pohjoinen Makasiinikatu 4 - Unioninkatu 18, Helsinki. 1932 Pohjoinen Makasiinikatu 4. Unioninkatu 18; Helsinki, Helsingin kaupunginmuseo (Finna) == Lähteet == Luokka:Suomalaiset arkkitehdit Luokka:Vuonna 1873 syntyneet Luokka:Vuonna 1935 kuolleet